rejauldu/bengali-wikipedia huggingface dataset:
শিবলী মোহাম্মদ একজন বাংলাদেশী নৃত্যশিল্পী এবং কোরিওগ্রাফার।  তিনি "নৃত্যচঞ্চল নৃত্য সংস্থা" এর সহ-পরিচালক।  শিক্ষাজীবন জাহাঙ্গীরনগর বিশ্ববিদ্যালয় থেকে পদার্থবিজ্ঞানে স্নাতক পাস করেছেন। তিনি কার্তিক সিং, অজিত দে এবং অনিতা দেয়ের কাছ থেকে ঢাকার ছায়ানটে নৃত্যের পাঠ গ্রহণ করেছিলেন। প্রশিক্ষণের জন্য তাকে ভারত সরকারের বৃত্তি দেওয়া হয়েছিল। ভারতের লক্ষ্ণৌয়ের ভাটখণ্ডে সংগীত ইনস্টিটিউটে শ্রীমতি পূর্ণিমা পান্ডে শিখিয়েছিলেন। এর পরে তিনি নয়াদিল্লির জাতীয় কাঠক নৃত্যের ইনস্টিটিউটে বীরজু মহারাজের অধীনে পড়াশোনা করেছিলেন। তিনি ব্যালে এবং সমসাময়িক নৃত্যের পাশাপাশি লন্ডন ব্যালে থিয়েটার স্কুলে এক বছরের জন্য ট্যাপ এবং জাজের প্রশিক্ষণও নিয়েছিলেন।  কর্মজীবন শিল্পকলা একাডেমির প্রধান পুরুষ নৃত্যশিল্পী ছিলেন মোহাম্মদ। তিনি ২০০৭ সাল থেকে শামীম আরা নিপা সাথে বিটিভিতে তারানা অন টেলিভিশন অনুষ্ঠান পরিচালনা করছেন।  ব্যক্তিগত জীবন মোহাম্মদ এর দুই ভাই শামীম মোহাম্মদ এবং গায়ক সাদী মোহাম্মদ তার বাবা শহীদ সলিম উল্লাহ একাত্তরে বাংলাদেশের মুক্তিযুদ্ধের সময় নিহত হন।  পুরস্কার  সেরা বাংলাদেশি নৃত্যশিল্পীর জন্য ইউনেস্কো পুরস্কার  নৃত্যের জন্য জর্জ হ্যারিসন পুরস্কার  যায়যায়দিন পুরস্কার  বাসাস পুরস্কার  প্রথম আলো পুরস্কার  লাক্স চ্যানেল আই পুরস্কার  একুশে পদক- ২০২৪  তথ্যসূত্র  বিষয়শ্রেণী:জীবিত ব্যক্তি বিষয়শ্রেণী:বাংলাদেশী নৃত্য পরিচালক বিষয়শ্রেণী:জাহাঙ্গীরনগর বিশ্ববিদ্যালয়ের প্রাক্তন শিক্ষার্থী বিষয়শ্রেণী:শিল্পকলা পদক বিজয়ী বিষয়শ্রেণী:বাংলাদেশী নৃত্যশিল্পী বিষয়শ্রেণী:শিল্পকলায় একুশে পদক বিজয়ী বিষয়শ্রেণী:২০২৪-এ একুশে পদক বিজয়ী
ডান|150px|link=বহু পাল্প কল্পবিজ্ঞান গল্পে বৃহস্পতিকে দেখা যায়|alt=বহু পাল্প কল্পবিজ্ঞান গল্পে বৃহস্পতিকে দেখা যায় সৌরজগতের বৃহত্তম গ্রহ বৃহস্পতি বেশ কয়েক শতাব্দী ধরে কথাসাহিত্যের বিষয়বস্তু হয়ে আসছে। গ্রহটির গঠনতন্ত্র সম্পর্কে মানুষ যত অবহিত হয়েছে কথাসাহিত্যে এই গ্রহের বর্ণনায় ততই বিবর্তন এসেছে; প্রথমদিকে দেখানো হতো গ্রহটি সম্পূর্ণতই নিরেট, পরে দেখানো হয় এই গ্রহের উচ্চচাপবিশিষ্ট বায়ুমণ্ডলের নিচে রয়েছে একটি নিরেট ভূপৃষ্ঠ, শেষপর্যন্ত এটি সম্পূর্ণ গ্যাসীয় গ্রহ হিসেবেই বর্ণিত হতে থাকে। কল্পবিজ্ঞানের পাল্প যুগে বৃহস্পতি ছিল এক জনপ্রিয় প্রেক্ষাপট। এই গ্রহের জীবন কখনও মানুষ, কখনও মানুষের বৃহত্তর রূপান্তর, কখনও বা মনুষ্যেতর জীব হিসেবে প্রদর্শিত হয়েছে। মনুষ্যেতর জীবের ক্ষেত্রে কোনও কোনও রচনায় জীবনের আদিম অবস্থা, আবার কোনও কোনও রচনায় মানুষের তুলনায় উন্নততর অবস্থা দেখানো হয়েছে। বহুসংখ্যক গল্পে বৃহস্পতির প্রাকৃতিক উপগ্রহগুলো উপস্থাপিত হয়েছে। এগুলোর মধ্যে বিশেষভাবে প্রদর্শিত হয় চারটি গ্যালিলিয়ান উপগ্রহ (আইয়ো, ইউরোপা, গ্যানিমিড ও ক্যালিস্টো)। সাধারণ বিষয়বস্তুর মধ্যে রয়েছে এই সকল জগতের পৃথিবীকরণ ও এখানে উপনিবেশ স্থাপন। (বাকি অংশ পড়ুন...)
ওয়ালিউল্লাহ পাটোয়ারী হলেন বাংলাদেশের একজন প্রখ্যাত শিক্ষাবিদ। শিক্ষায় অনন্য সাধারণ অবদানের জন্য ১৯৮১ সালে তাকে “শিক্ষায় স্বাধীনতা পুরস্কার” প্রদান করা হয়। তবে বাংলাদেশের মহান মুক্তিযুদ্ধ ও স্বাধীনতার বিরোধিতা করায় তিনি একই সাথে ছিলেন ধিকৃত।    কর্মজীবন  তিনি সুদীর্ঘ ৪০ বছর চাঁদপুর জেলার মতলব মহকুুমার মতলব উচ্চ বিদ্যালয়ে প্রধান শিক্ষক হিসাবে দায়িত্ব পালন করেন। তবে ১৯৭১ সালের এপ্রিল মাসের শেষের দিকে বাংলাদেশের মহান মুক্তিযুদ্ধের সময় তাকে করা হয় মতলব থানা শান্তি কমিটির সভাপতি।  মুক্তিযুদ্ধকালীন সময়ে তার ভূমিকা ছিলো মুক্তিযোদ্ধা ও বাংলাদেশের বিপক্ষে। এলাকায় আওয়ামী লীগ নেতা ও মুক্তিযুদ্ধের সংগঠকদের বাড়িতে অগ্নিসংযোগসহ ও ভাংচুরসহ নানা যুদ্ধাপরাধে সহায়তার অভিযোগ রয়েছে তার বিরুদ্ধে।   মৃত্যু  খ্যাতিমান এই শিক্ষাবিদ ১৯৯৯ সালের ২৫ আগস্ট মৃত্যুবরণ করেন। মতল গঞ্জ জে বি পাইলট উচ্চ বিদ্যালয় মসজিদ প্রাঙ্গনে তাকে সমাহিত করা হয়।   পুরস্কার ও সম্মাননা  শিক্ষা ক্ষেত্রে অসাধারণ অবদানের জন্য ১৯৮১ সালে দেশের “সর্বোচ্চ বেসামরিক পুরস্কার” হিসাবে পরিচিত “স্বাধীনতা পুরস্কার” প্রদান করা হয় তাকে। তবে তৎকালীন রাষ্ট্রপতি জিয়াউর রহমান কর্তৃক ওয়ালিউল্লাহ পাটোয়ারীর মতো একজন স্বাধীনতাবিরোধীকে এ পুরস্কার প্রদান করায়, বীর মুক্তিযোদ্ধাবৃন্দ ও স্বাধীনতার সপক্ষের শক্তি বিষয়টির তীব্র সমালোচনা করেন এবং নিন্দার ঝড় ওঠে দেশজুড়ে।   আরও দেখুন   শিক্ষায় স্বাধীনতা পুরস্কার বিজয়ীদের তালিকা।   তথ্যসূত্র    বহিঃসংযোগ   শতবর্ষে মতলব হাইস্কুল ও শ্রেষ্ঠ শিক্ষক ওয়ালিউল্লাহ পাটোয়ারী।  বিষয়শ্রেণী:শিক্ষায় স্বাধীনতা পুরস্কার বিজয়ী বিষয়শ্রেণী:চাঁদপুর জেলার ব্যক্তি
চম্পকা প্রিয়দর্শনা হিওয়াগে রামানায়েকে (; জন্ম: ৮ জানুয়ারি, ১৯৬৫) গালে এলাকায় জন্মগ্রহণকারী শ্রীলঙ্কার সাবেক আন্তর্জাতিক ক্রিকেটার। শ্রীলঙ্কা ক্রিকেট দলের অন্যতম সদস্য ছিলেন চম্পকা রামানায়েকে। ১৯৮৬ থেকে ১৯৯৫ মেয়াদকালে শ্রীলঙ্কা দলের পক্ষে ১৮ টেস্ট ও ৬২টি একদিনের আন্তর্জাতিকে অংশ নিয়েছেন তিনি। দলে তিনি মূলতঃ ডানহাতি ফাস্ট-মিডিয়াম বোলিং করতেন। পাশাপাশি ডানহাতে ব্যাটিংয়েও পারদর্শিতা দেখিয়েছেন।  বর্তমানে তিনি শ্রীলঙ্কার জাতীয় দলের ফাস্ট বোলিং কোচের দায়িত্ব পালন করছেন। গালের রিচমন্ড কলেজে অধ্যয়ন করেন তিনি।   ক্রিকেট বিশ্বকাপ  ১৯৯২ সালের ক্রিকেট বিশ্বকাপে দলের অন্যতম সদস্য ছিলেন তিনি।1992 World Cup squads. Cricinfo.com. অস্ট্রেলিয়ার ম্যাককে এলাকায় অবস্থিত রে মিচেল ওভালে অনুষ্ঠিত আন্তর্জাতিক ক্রিকেটে একমাত্র বোলাররূপে বোলিং করার দুর্লভ কীর্তিগাথা রচনা করেন। ১৯৯২ সালের ক্রিকেট বিশ্বকাপের জন্য নির্ধারিত একটিমাত্র খেলা ভারত-শ্রীলঙ্কার মধ্যে আয়োজন করা হয়েছিল। ২৮ ফেব্রুয়ারি, ১৯৯২ তারিখে বৃষ্টির জন্য খেলাটিকে ২০ ওভারে নিয়ে আসা হয়। পীচ শুকানোর জন্য হেলিকপ্টার ব্যবহার করা হলেও পুনরায় বৃষ্টি নামে। চম্পকা মাত্র দুই বল ছোড়ার পরপরই আবারো বৃষ্টি আঘাত হানে ও খেলাটি পরিত্যক্ত ঘোষিত হয়।   তথ্যসূত্র    আরও দেখুন   ধনঞ্জয় ডি সিলভা  দানুষ্কা গুণতিলকা  ১৯৯২ ক্রিকেট বিশ্বকাপ দলসমূহ   বহিঃসংযোগ   বিষয়শ্রেণী:১৯৬৫-এ জন্ম বিষয়শ্রেণী:জীবিত ব্যক্তি বিষয়শ্রেণী:১৯৯২ ক্রিকেট বিশ্বকাপের ক্রিকেটার বিষয়শ্রেণী:গালে থেকে আগত ক্রিকেটার বিষয়শ্রেণী:তামিল ইউনিয়ন ক্রিকেট ও অ্যাথলেটিক ক্লাবের ক্রিকেটার বিষয়শ্রেণী:রিচমন্ড কলেজের (শ্রীলঙ্কা) প্রাক্তন শিক্ষার্থী বিষয়শ্রেণী:বাসনাহিরা নর্থের ক্রিকেটার বিষয়শ্রেণী:রুহুনার ক্রিকেটার বিষয়শ্রেণী:শ্রীলঙ্কান ক্রিকেটার বিষয়শ্রেণী:শ্রীলঙ্কার টেস্ট ক্রিকেটার বিষয়শ্রেণী:শ্রীলঙ্কার একদিনের আন্তর্জাতিক ক্রিকেটার বিষয়শ্রেণী:শ্রীলঙ্কান ক্রিকেট কোচ বিষয়শ্রেণী:সংযুক্ত আরব আমিরাত জাতীয় ক্রিকেট দলের কোচ
কেয়া চক্রবর্তী  ( ৫ আগস্ট, ১৯৪২ - ১২ মার্চ , ১৯৭৭) একজন প্রতিভাময়ী অপেশাদার  ভারতীয় মঞ্চশিল্পী ছিলেন। সুবোধচন্দ্র   সেনগুপ্ত ও অঞ্জলি বসু সম্পাদিত, সংসদ বাঙালি চরিতাভিধান, প্রথম খণ্ড, সাহিত্য সংসদ, কলকাতা, আগস্ট  ২০১৬, পৃষ্ঠা ১৬০,   জন্ম ও ব্যক্তিগত জীবন  উত্তর কলকাতার এক বনেদি পরিবারে কেয়া চক্রবর্তীর জন্ম। পিতার নাম অজিত চক্রবর্তী। তবে শিশুকাল থেকেই মায়ের কাছে মানুষ তিনি ।  স্কটিশ চার্চ কলেজের ভালো ছাত্রী ছিলেন। ইংরাজীতে এম.এ. পাশ করে ওই কলেজেই অধ্যাপনার কাজ নেন।  অভিনয় জীবন  কেয়া অভিনয় করতে ভালবাতেন। স্কটিশ চার্চ কলেজে ছাত্রাবস্থাতেই ইংরাজী ১৯৫৮, ১৯৫৯, ১৯৬০  খ্রিস্টাব্দে পর পরই আন্তঃকলেজ নাট্যপ্রতিযোগিতায় শ্রেষ্ঠ অভিনয়ের জন্য পুরস্কার পান। আন্তঃবিশ্ববিদ্যালয় যুব উৎসবে দিল্লি এবং মহীশূরে আমন্ত্রিত হন। তবে বাংলা রঙ্গমঞ্চে নান্দীকার গোষ্ঠীর প্রযোজিত নাটকগুলিতে অভিনয়ের মাধ্যমে কিংবদন্তি অভিনেত্রী হিসাবে আত্মপ্রকাশ করেন। প্রথম অভিনয় ১৯৬১ খ্রিস্টাব্দে 'চার অধ্যায়' নাটকে। এরপর ১৯৬৬ খ্রিস্টাব্দ হতে নিয়মিত অভিনয়। 'তিন পয়সার পালা' অভিনয়ের পর তার সুখ্যাতি ছড়িয়ে পড়ে। ব্রেখটের নাটকের বাংলা সংস্করণ 'ভালো মানুষ' নাটকে তার দ্বৈত- চরিত্রের অভিনয় বিশেষ উল্লেখযোগ্য। 'আন্তিগোনে' নাটকে নাম ভূমিকায় অভিনয় করে পশ্চিমবঙ্গ সাংবাদিক অ্যাসোসিয়েশনের 'শ্রেষ্ঠ অভিনেত্রী' র পুরস্কার পান।  ১৯৭৪ খ্রিস্টাব্দ থেকে কলেজের অধ্যাপনা ছেড়ে বিনা বেতনে  নান্দীকারের সর্বক্ষণের কর্মী হন। নান্দীকার এ অজিতেশ বন্দ্যোপাধ্যায়, অসিত বন্দ্যোপাধ্যায়, রুদ্রপ্রসাদ সেনগুপ্ত ও কেয়া চক্রবর্তী একসাথে অভিনয় একটা স্বর্ণযুগ ছিল । তার শেষ অভিনীত নাটক 'ফুটবল'। কেয়া চক্রবর্তী ভালো অনুবাদক ছিলেন। অভিনয় করার উদ্দেশ্যে বার্নার্ড শ'র 'সেন্ট জোয়ান' নাটকটির অনুবাদ করেছিলেন। অর্থের প্রয়োজনে কখনো কখনো সিনেমায় অভিনয় করলেও তার আসল ক্ষেত্রটি নাটকে। নাট্যভাবনা নিয়ে কিছু লেখা তিনি লিখেছেন।  কেয়া চক্রবর্তীর মঞ্চাভিনয় (১৯৬১ - ১৯৭৭ )  নাটক / তাভিনয় সংখ্যা  অজিতেশ বন্দ্যোপাধ্যায়ের পরিচালনায়:  ১, নাট্যকারের সন্ধানে দুটি চরিত্র , 2. শের আফগান , ৩, মঞ্জরী আমের মঞ্জরী , ৪. বীতংস, ৫. অগ্নিবিষয়ক সতর্কতা ও গৌতম , ৬. হে সময়, উত্তাল সময়, ৭. শাহী বাদ , ৮. তিন পয়সার পালা, ৯. ভালােমানুষ , ১০. নীলিমা , ১২. চার অধ্যায় , ১৩. রাত্রি , ১৪. নটি বিনােদিনী , ১৫. আলাের বাইরে , ১৬. মূদ্রারাক্ষস , ১১. বৃত্ত ,  রুদ্রপ্রসাদ সেনগুপ্তর পরিচালনায়:  ১. টক , ২. আন্তিগােনে , ৩. ফুটবল  অসিত বন্দ্যোপাধ্যায়ের পরিচালনায়  ১. পূর্বরাগ  শম্ভূ মিত্রের পরিচালনায়:  ১. রক্তকরবী :  শ্যামানন্দ জালানের পরিচালনায়;  ১. তুঘলক  মৃত্যু  ১৯৭৭ খ্রিস্টাব্দের ১২ মার্চ সাঁকরাইলে গঙ্গার ওপর 'জীবন যে রকম' চলচ্চিত্রের বহিদৃর্শ্য গ্রহণের সময় (শুটিংয়ের সময়) অভিনয় করতে গিয়ে জলে ডুবে তার মৃত্যু ঘটে।  তথ্যসূত্র  বিষয়শ্রেণী:১৯৪২-এ জন্ম বিষয়শ্রেণী:১৯৭৭-এ মৃত্যু বিষয়শ্রেণী:বাঙালি মঞ্চ অভিনেত্রী
কানহান (পিপরি) () ভারতের মহারাষ্ট্র রাজ্যের নাগপুর জেলার একটি শহর।   জনসংখ্যার উপাত্ত  ভারতের ২০০১ সালের আদম শুমারি অনুসারে কানহান (পিপরি) শহরের জনসংখ্যা হল ২১,৮৪০ জন। এর মধ্যে পুরুষ ৫১% এবং নারী ৪৯%।  এখানে সাক্ষরতার হার ৭৪%। পুরুষদের মধ্যে সাক্ষরতার হার ৭৯% এবং নারীদের মধ্যে এই হার ৬৭%। সারা ভারতের সাক্ষরতার হার ৫৯.৫%, তার চাইতে কানহান (পিপরি) এর সাক্ষরতার হার বেশি।  এই শহরের জনসংখ্যার ১২% হল ৬ বছর বা তার কম বয়সী।   তথ্যসূত্র   বিষয়শ্রেণী:মহারাষ্ট্রের শহর
কাঞ্চননগর রেলওয়ে স্টেশন বাংলাদেশের চট্টগ্রাম বিভাগের চট্টগ্রাম জেলার চন্দনাইশ উপজেলায় অবস্থিত একটি রেলওয়ে স্টেশন।   ইতিহাস  আসাম বেঙ্গল রেলওয়ে কম্পানি চট্টগ্রাম-ষোলশহর লাইন ১৯২৯ সালে, ষোলশহর-নাজিরহাট লাইন ১৯৩০ সালে, ষোলশহর-দোহাজারী লাইন ১৯৩১ সালের মধ্যে নির্মাণকাজ শেষ করে। ষোলশহর দোহাজারী লাইনের স্টেশন হিসেবে কাঞ্চননগর রেলওয়ে স্টেশন তৈরি করা হয়।   পরিষেবা  কাঞ্চননগর রেলওয়ে স্টেশন দিয়ে ১১১/১১২/১১৩/১১৪ নং লোকাল ট্রেন চলাচল করে। কোন আন্তঃনগর ট্রেন চলাচল করে না।   তথ্যসূত্র   বিষয়শ্রেণী:চট্টগ্রাম জেলার রেলওয়ে স্টেশন
মরক্কী জাতীয় অলিম্পিক কমিটি (; এছাড়াও সংক্ষেপে আইওসি কোড এমএআর দ্বারা পরিচিত) হলো মরক্কোর জাতীয় অলিম্পিক কমিটি। এই সংস্থাটির ১৯৫৯ সালে প্রতিষ্ঠিত হয়েছে; প্রতিষ্ঠার বছরেই আন্তর্জাতিক সংস্থা আন্তর্জাতিক অলিম্পিক কমিটির স্বীকৃতি লাভ করেছে। এই সংস্থার সদর দপ্তর মরক্কোর রাবাতে অবস্থিত।  বর্তমানে মরক্কী জাতীয় অলিম্পিক কমিটির সভাপতির দায়িত্ব পালন করছেন ফয়সাল রশিদ লারাইচি, যিনি ২০১৭ সাল হতে এই দায়িত্বে নিয়োজিত রয়েছেন; অন্যদিকে মহাসচিবের দায়িত্ব পালন করছেন আব্দুল লতিফ ইদমাহাম্মা।  ইতিহাস ১৯৫৯ সালে মরক্কোর বহু-ক্রীড়ার সর্বোচ্চ সংস্থা হিসেবে মরক্কী জাতীয় অলিম্পিক কমিটি প্রতিষ্ঠিত হয়েছে। মরক্কোর বাদশাহ দ্বিতীয় হাসান এই সংস্থার প্রথম সভাপতির দায়িত্ব পালন করেছেন, যিনি ১৯৫৯ হতে ১৯৬৫ পর্যন্ত সভাপতির দায়িত্বে নিয়োজিত ছিলেন।  প্রতিষ্ঠার প্রায় ১ বছর পর মরক্কো ১৯৬০ গ্রীষ্মকালীন অলিম্পিকে অংশগ্রহণ করার মাধ্যমে অলিম্পিক গেমসে অভিষেক করেছে; অন্যদিকে, ১৯৬৮ শীতকালীন অলিম্পিকে অংশগ্রহণ করার মাধ্যমে প্রথমবারের মতো শীতকালীন অলিম্পিক গেমসে অংশগ্রহণ করেছে।  আরও দেখুন  অলিম্পিকে মরক্কো  তথ্যসূত্র  বহিঃসংযোগ     এএনওসিতে মরক্কী জাতীয় অলিম্পিক কমিটি   অলিম্পিডিয়ায় মরক্কী জাতীয় অলিম্পিক কমিটি    অলিম্পিক.কমে মরক্কী জাতীয় অলিম্পিক কমিটি   বিষয়শ্রেণী:জাতীয় অলিম্পিক কমিটি বিষয়শ্রেণী:অলিম্পিকে মরক্কো বিষয়শ্রেণী:মরক্কোর ক্রীড়া পরিচালনা পরিষদ বিষয়শ্রেণী:১৯৫৯-এ মরক্কোতে প্রতিষ্ঠিত বিষয়শ্রেণী:১৯৫৯-এ প্রতিষ্ঠিত ক্রীড়া সংস্থা
নাদিয়া আলী বাংলাদেশী বংশোদ্ভূত একজন ব্রিটিশ টেলিভিশন উপস্থাপিকা ও বেতার শিল্পী। তিনি বিবিসি এশিয়ান নেটওয়ার্কের ধারাবাহিক সানডে ইভিনিং উপস্থাপন করার জন্য বিখ্যাত।  কর্মজীবন ২০০৫ সালে ২০ বছর বয়সে নাদিয়া আলী চ্যানেল এস-এ শিশুদের লাইভ অনুষ্ঠানের প্রায় ছয় বছর কাজ করেন। তিনি যুক্তরাজ্য ও ইউরোপ জুড়ে বেশ কিছু পুরস্কার বিতরণী অনুষ্ঠান ও অন্যান্য বিখ্যাত অনুষ্ঠানের উপস্থাপক ছিলেন। এর মধ্যেে উল্লেখযোগ্য ২০১১ সালের চ্যানেল এস এর পুরস্কার প্রদান অনুষ্ঠান, ব্রিটিশ বাংলাদেশিদের ২০১১ সালের হু’স হু পুরস্কার, এনটিভি মেগা কনসার্ট ও যশ রাজ ফিল্মসের আজা নাচলে প্রতিযোগিতা। তিনি এছাড়াও বি৪ইউ ও এটিএন বাংলা ও এনটিভিতে কাজ করেছেন তিনি।  ২০১১ সালে আরও একজনের সাথে মিলে তিনি বাংলাদেশের প্রথম আন্তর্জাতিক রিয়েলিটি টেলিভিশন শো “ফরগোটেন রুটস” পরিচালনা করেন। এখানে মূলত ১০ জন যুবকের তাদের নিজেদের অস্তিত্ত্বের খোঁজে সাড়া পৃথিবী ঘুরে বেড়াতে দেখা যায় এবং এটি দেশের প্রথম সারির টেলিভিশনে প্রচারিত হয়। ২০১২ সালের মে মাসে তিনি লন্ডনের ভিক্টোরিয়া পার্কে বৈশাখী মেলারও পরিচালক হিসাবে কাজ করেন। ২০১২ সালের ডিসেম্বর থেকে তিনি বিবিসির এশিয়ান নেটওয়ার্কে সরাসরি সম্প্রচারিত গান, সংবাদ ও বিনোদনের অনুষ্ঠান পরিচালনা করে আসছেন। ২০১৩ সালে এই শোটি বিবিসির রেডিও ও মিউজিক পুরস্কার লাভ করে।  ২০১৪ সালের জুলাইয়ে রমজান রাউন্ডআপ নামে একটি স্বল্পদৈর্ঘ্যের চলচ্চিত্রের চতুর্থ এপিসোডটি তাকে ঘিরে তৈরি করা হয়েছিল যা লাইমলাইট চলচ্চিত্র উৎসব ২০১৫-এ জাতীয় পুরস্কারের জন্য মনোনয়ন পেয়েছিল।  আরও দেখুন   ব্রিটিশ বাংলাদেশী  ব্রিটিশ বাংলাদেশী ব্যক্তিদের তালিকা  তথ্যসূত্র  বহিঃসংযোগ  বিষয়শ্রেণী:১৯৮৪-এ জন্ম বিষয়শ্রেণী:জীবিত ব্যক্তি বিষয়শ্রেণী:ব্রিটিশ বাংলাদেশী বিষয়শ্রেণী:বাংলাদেশী বংশোদ্ভূত ইংরেজ ব্যক্তি বিষয়শ্রেণী:ইংরেজ ওয়েব ধারাবাহিকের অভিনেত্রী বিষয়শ্রেণী:২১শ শতাব্দীর ইংরেজ অভিনেত্রী বিষয়শ্রেণী:লন্ডনের অভিনেত্রী বিষয়শ্রেণী:ব্রিটিশ মুসলিম বিষয়শ্রেণী:ইংরেজ মুসলিম বিষয়শ্রেণী:ইংরেজ টেলিভিশন উপস্থাপক বিষয়শ্রেণী:রেডিও উপস্থাপিকা বিষয়শ্রেণী:লন্ডনের টেলিভিশন ব্যক্তিত্ব বিষয়শ্রেণী:ইংরেজ ব্যারিস্টার
মাত্তালা রাজাপক্ষ আন্তর্জাতিক বিমানবন্দর (, )  দক্ষিণ-পূর্ব শ্রীলঙ্কা পরিসেবা প্রদানের একটি আন্তর্জাতিক বিমানবন্দর। এটি হাম্বানটোটা থেকে ১৮ কিলোমিটার (১১ মাইল) দূরে মাত্তালা শহরে অবস্থিত। এটি কলম্বোর বন্দরনায়েকে আন্তর্জাতিক বিমানবন্দর পরে শ্রীলঙ্কার প্রথম গ্রীনফিল্ড বিমানবন্দর এবং দ্বিতীয় আন্তর্জাতিক বিমানবন্দর।  এমআরআইএ ২০১৩ সালের মার্চ মাসে রাষ্ট্রপতি মাহিন্দা রাজাপক্ষ উদ্বোধন করেন, যিনি বিমানবন্দর নির্মাণের আদেশ দেন। প্রাথমিকভাবে, কয়েকটি এয়ারলাইন্ বিমানবন্দরে বিমানবন্দরে যায় এবং শ্রীলংকার বিমান সংস্থাগুলি সহ একটি হাব প্রতিষ্ঠা করে। তবে, কম চাহিদার কারণে, বেশিরভাগ উড়োজাহাজই মাত্তালা ছেড়ে চলে যায়। ২০১৭ সালের জুন পর্যন্ত শ্রীলঙ্কার এবং সংযুক্ত আরব আমিরাতের মধ্যে বিমানবন্দর থেকে গন্তব্যের মধ্যে দুটি উড়োজাহাজ যাতায়াত করে।  কম সংখ্যক উড়োজাহাজের কারণে, দীর্ঘমেয়াদী বিমানের পার্কিং সেবা প্রদানের পাশাপাশি বিমানবন্দর থেকে উড্ডয়ন শেখার বিদ্যালয়ের জন্য বিমান চালনা ও রক্ষণাবেক্ষণের সেবা প্রদানের প্রস্তাব করা হয়েছে।  ২০১৬ সালে শ্রীলংকার সরকার বিমানবন্দরের বাণিজ্যিক কর্মকাণ্ড চালানোর জন্য আগ্রহ প্রকাশের জন্য আহ্বান জানায়, যেহেতু এই বিমানবন্দরটি তার নির্মাণের জন্য ঋণ করা অর্থ ফেরত দেওয়ার জন্য যথেষ্ট রাজস্ব সৃষ্টি করছে না। বিমানবন্দর বড় আকারের হওয়া সত্ত্বেও কম সংখ্যক ফ্লাইটের কারণে এটি "বিশ্বের সবচেয়ে নিখুঁত আন্তর্জাতিক বিমানবন্দর" নামে পরিচিত।   ইতিহাস  শ্রীলংকার জন্য একটি দ্বিতীয় আন্তর্জাতিক বিমানবন্দর বিভিন্ন কারণের জন্য বিবেচনা করা হয়। বন্দরানায়কে আন্তর্জাতিক বিমানবন্দরে সংযোগ বৃদ্ধি পাচ্ছে, এবং একটি বৈকল্পিক বিমানবন্দরে প্রত্যাশিত ছিল।"Flights from BIA via Mattala" . Daily Mirror. 12 February 2013. Retrieved 18 February 2016.Hardy, Michael (29 November 2009). "Hambantota Airport Fueled By Politics" . The Sunday Leader. Retrieved 18 February 2016. উপরন্তু, গৃহযুদ্ধের পর রাজপক্ষ সরকার পর্যটন শিল্প পুনরুজ্জীবিত করতে চেয়েছিলেন। হাম্বানটোটা জেলার একটি বিমানবন্দর আউরাম বে, নুওয়ারা এলিয়া এবং ইয়েলা জাতীয় উদ্যানসহ বেশ কিছু পর্যটক আকর্ষণের কাছাকাছি অবস্থিত উচিত বলে পরিকল্পনা করা হয়। "Mattala airport to boost tourism industry" . President's Media Division. 18 March 2013. Retrieved 18 February 2016. এছাড়া হাম্বানটোটায় প্রাক্তন রাষ্ট্রপতি মাহিন্দা রাজাপক্ষের বাড়ি ছিল।  এটি প্রাথমিকভাবে ওয়েয়ারোয়া বিমানবন্দরকে একটি আন্তর্জাতিক বিমানবন্দরে সম্প্রসারণের পরিকল্পনা করা হয়েছিল, কিন্তু পরিবেশগত উদ্বেগগুলির কারণে এই পরিকল্পনা বাতিল করা হয়েছিল। এই স্থানটি তখন হামাংটোটায় ১৫ কিলোমিটার (৯.৩ মাইল) উত্তরের একটি ছোট্ট শহর মাত্তালায় চলে আসে।Smith, James C. (11 January 2016). "“On paper Sri Lanka has two airports”: Mattala Rajapaska International, the airport without planes". CityMetric. Retrieved 18 February 2016.  যাত্রী টার্মিনালে ১০,০০০ বর্গ মিটার (১১০,০০০ বর্গফুট) স্থানে যাত্রী টার্মিনাল রয়েছে এবং প্রতিবছর ১০ মিলিয়ন যাত্রী বহন করতে সক্ষম। এটি ১২ টি চেক-ইন কাউন্টার এবং জেটওয়েগুলির সাথে সজ্জিত ২ টি গেট রয়েছে। উপরন্তু, টার্মিনাল একটি রেস্টুরেন্ট, চিকিৎসা কেন্দ্র, এবং ব্যবসা ক্লাস যাত্রীদের জন্য একটি ছাউনি আছে।   রানওয়ে  এমআরআইএর একটি রানওয়ে রয়েছে, ০৫/২৩। এটি ৩,৫০০ মিটার (১১,৪৮৩ ফুট) দৈর্ঘ্য অতিক্রম করে, এটি বিশ্বের বৃহত্তম যাত্রী বিমান, এয়ারবাস এ ৩৮০-এর জন্য সক্ষম।  তথ্যসূত্র  বিষয়শ্রেণী:শ্রীলঙ্কার বিমানবন্দর বিষয়শ্রেণী:২০১৩-এ প্রতিষ্ঠিত বিমানবন্দর
নিধি সিং একজন ভারতীয় টেলিভিশন এবং চলচ্চিত্র অভিনেত্রী। তিনি পার্মানেন্ট রুমমেটস- এ  তানিয়া নাগপাল চরিত্রে অভিনয়ের জন্য পরিচিত, ভারতীয় এই ওয়েব ধারাবাহিকটি দ্য ভাইরাল ফিভার এবং বিশ্বপতি সরকার ২০১৪-২০১৬ সালে নির্মাণ করেছিলেন। ২০১৮ সালে তিনি তাপসী পান্নু এবং সাকিব সেলিম-এর সাথে দিল জাঙলি চলচ্চিত্রে আয়েশা কুমার চরিত্রে অভিনয় করেছিলেন। তিনি ২০১৩ সালে একটি বহুভাষিক স্বল্পদৈর্ঘ্য চলচ্চিত্র খুলি খিড়কি-এর মাধ্যমে অভিনয়ে আত্মপ্রকাশ করেছিলেন। নিধি আইটিএ অ্যাওয়ার্ডে সেরা অভিনেত্রী বিভাগে ভারতীয় টেলিভিশন একাডেমি পুরস্কারের জন্য মনোনীত হয়েছি্লেন।   প্রারম্ভিক জীবন  নিধি সিং ১৯৮৬ সালে ভারতের উত্তরপ্রদেশের এলাহাবাদে জন্মগ্রহণ করেন। তিনি এলাহাবাদের সেন্ট মেরি'স কনভেন্ট ইন্টার কলেজ থেকে পড়াশোনা করেছেন। তার বাবা বীরেন্দ্র সিং ভারতীয় রেলের একজন কর্মচারী। নিধির বড় ভাই ঋষভ সিং এবং ছোট ভাই শাশ্বত সিং, যিনি একজন হিন্দি এবং তামিল সঙ্গীতশিল্পী।   চলচ্চিত্রের তালিকা   বছর শিরোনাম চরিত্র ভাষা মন্তব্য ২০১৩ খুলি খিড়কি ঘরে থাকা মেয়ে ইংরেজি, হিন্দি স্বল্পদৈর্ঘ্য ২০১৩ দ্য ড্রামা অফ দ্য ড্যাগার নীহারিকা ইংরেজি স্বল্পদৈর্ঘ্য ২০১৭ লং লিভ ব্রিজ মোহন সুইটি হিন্দি ২০১৮ দিল জাঙলি আয়েশা কুমার হিন্দি ২০২০ বহুত হুয়া সম্মান ববি তিওয়ারি হিন্দি   ওয়েব ধারাবাহিক   বছর শিরোনাম ভূমিকা প্ল্যাটফর্ম মন্তব্য ২০১৪ - ২০১৬ পার্মানেন্ট রুমমেটস তানিয়া নাগপাল ইউটিউব, এমএক্স প্লেয়ার, দ্য ভাইরাল ফিভার ২০১৫ পিচার্স আরতী ইউটিউব, এমএক্স প্লেয়ার, দ্য ভাইরাল ফিভার ম্যান'স ওয়ার্ল্ড  ২০১৭ হিউমোরোসলি ইয়োর্স রিপোর্টার এমএক্স প্লেয়ার ২০১৮ অপহরণ রঞ্জনা শ্রীবাস্তব আল্ট বালাজী ২০১৯ ইমম্যচার সোনম টিচার এম.ও.এম. - মিশন ওভার মার্স নীতু সিনহা আল্ট বালাজী ও জি৫ ২০২০ জিন্দেগি ইনশর্ট প্রতিবেশী অভয় খুশবু জি৫ ওয়াকালাত ফ্রম হোম রাধিকা সেন পরীওয়ার- প্যায়ার কে আগে ওয়ার মন্দাকিনী নারায়ণ ওরফে গুড্ডন ডিজনি+ হটস্টার  মিসম্যচড ওয়ার্ডেন নেটফ্লিক্স ডার্ক ৭ হোয়াইট ডেইজি জি৫   তথ্যসূত্র    বহিঃসংযোগ        বিষয়শ্রেণী:জীবিত ব্যক্তি বিষয়শ্রেণী:১৯৮৬-এ জন্ম বিষয়শ্রেণী:উত্তরপ্রদেশের অভিনেত্রী বিষয়শ্রেণী:ভারতীয় অভিনেত্রী বিষয়শ্রেণী:ভারতীয় চলচ্চিত্র অভিনেত্রী বিষয়শ্রেণী:হিন্দি টেলিভিশন অভিনেত্রী বিষয়শ্রেণী:ভারতীয় টেলিভিশন অভিনেত্রী বিষয়শ্রেণী:ভারতীয় ওয়েব ধারাবাহিক অভিনেত্রী
গর্ডন ডেভিড স্ট্র্যাচান (জন্ম ৯ ফেব্রুয়ারি ১৯৫৭, এডিনবরা) একজন অবসরপ্রাপ্ত স্কটিশ ফুটবল খেলোয়াড় এবং বর্তমানে ফুটবল ম্যানেজার।  তিনি বর্তমানে সেল্টিকের ম্যানেজার হিসেবে কাজ করছেন। তার সফল খেলোয়াড়ী জীবনে তিনি ডান্ডি (১৯৭৪-১৯৭৭), আবেরডিন (১৯৭৭-১৯৮৪), ম্যানচেস্টার ইউনাইটেড (১৯৮৪-১৯৮৯), লিডস ইউনাইটেড (১৯৮৯-১৯৯৫)  এবং কনভেন্ট্রি সিটি (১৯৯৫-১৯৯৭) প্রভৃতি দলে খেলেছেন। তিনি স্কটল্যান্ড জাতীয় দলের হয়ে ৫০টি আন্তর্জাতিক ম্যাচ খেলেছেন। তিনি ছিলেন একজন আক্রমণাত্মক, দক্ষ ডান পার্শ্বীয় মধ্যমাঠের খেলোয়াড়।  গর্ডন স্ট্র্যাচানের ছেলে গ্যাভিন স্ট্র্যাচানও একজন ফুটবলার।   তথ্যসূত্র    বহিঃসংযোগ        বিষয়শ্রেণী:১৯৫৭-এ জন্ম বিষয়শ্রেণী:স্কটল্যান্ডীয় ফুটবলার বিষয়শ্রেণী:ম্যানচেস্টার ইউনাইটেড ফুটবল ক্লাবের খেলোয়াড় বিষয়শ্রেণী:প্রিমিয়ার লিগের ম্যানেজার বিষয়শ্রেণী:কভেন্ট্রি সিটি ফুটবল ক্লাবের খেলোয়াড় বিষয়শ্রেণী:লিডস ইউনাইটেড ফুটবল ক্লাবের খেলোয়াড় বিষয়শ্রেণী:প্রিমিয়ার লিগের খেলোয়াড় বিষয়শ্রেণী:জীবিত ব্যক্তি বিষয়শ্রেণী:স্কটল্যান্ডের আন্তর্জাতিক ফুটবলার বিষয়শ্রেণী:ইংরেজ ফুটবল লিগের খেলোয়াড় বিষয়শ্রেণী:১৯৮২ ফিফা বিশ্বকাপের খেলোয়াড় বিষয়শ্রেণী:১৯৮৬ ফিফা বিশ্বকাপের খেলোয়াড় বিষয়শ্রেণী:অফিসার্স অব দি অর্ডার অব দ্য ব্রিটিশ এম্পায়ার বিষয়শ্রেণী:স্কটল্যান্ডের অনূর্ধ্ব-২১ আন্তর্জাতিক ফুটবলার বিষয়শ্রেণী:পুরুষ ফুটবল মধ্যমাঠের খেলোয়াড়
লোহালিয়া বাংলাদেশের পটুয়াখালী জেলার অন্তর্গত পটুয়াখালী সদর উপজেলার একটি ইউনিয়ন।   আয়তন  লোহালিয়া ইউনিয়নের আয়তন ৭,৩৪২ একর।   প্রশাসনিক কাঠামো  লোহালিয়া ইউনিয়ন পটুয়াখালী সদর উপজেলার আওতাধীন ৪নং ইউনিয়ন পরিষদ। এ ইউনিয়নের প্রশাসনিক কার্যক্রম পটুয়াখালী সদর থানার আওতাধীন। এটি জাতীয় সংসদের ১১১নং নির্বাচনী এলাকা পটুয়াখালী-১ এর অংশ।   জনসংখ্যার উপাত্ত  ২০১১ সালের আদমশুমারি অনুযায়ী লোহালিয়া ইউনিয়নের মোট জনসংখ্যা ১৭,৫৮০ জন। এর মধ্যে পুরুষ ৮,৫২০ জন এবং মহিলা ৯,০৬০ জন। মোট পরিবার ৩,৮২৫টি।   শিক্ষা  ২০১১ সালের আদমশুমারি অনুযায়ী লোহালিয়া ইউনিয়নের সাক্ষরতার হার ৫৬.৭%।   আরও দেখুন   পটুয়াখালী সদর উপজেলা  পটুয়াখালী সদর থানা  পটুয়াখালী জেলা   তথ্যসূত্র    বহিঃসংযোগ   বিষয়শ্রেণী:পটুয়াখালী সদর উপজেলার ইউনিয়ন
১৯৬৮ সালের ১৫ মার্চ মালদ্বীপে একটি সাংবিধানিক গণভোট অনুষ্ঠিত হয়েছিল। প্রধান প্রশ্ন ছিল সুলতান মুহাম্মদ ফরিদ দিদির অধীনে রাষ্ট্রকে একটি সাংবিধানিক রাজতন্ত্র থেকে রাষ্ট্রপতিশাসিত প্রজাতন্ত্রে রূপান্তর করা হবে কিনা। এই বিষয়ে তৃতীয় গণভোট ছিল; প্রথমটি ১৯৫২ সালে রাষ্ট্রকে রাষ্ট্রপতিশাসিত ব্যবস্থায় রূপান্তরিত করতে দেখেছিল, যখন ১৯৫৩ সালে দ্বিতীয়টি সিদ্ধান্তটি ফিরিয়ে দেয় এবং ১৯৫৪ সালে রাজতন্ত্র পুনরুদ্ধার দেখেছিল।  প্রস্তাবগুলি ৮০% ভোটারের দ্বারা অনুমোদিত হয়েছিল, Far East and Australasia 2003 Eur, p820 এবং সেই বছরের ১১ নভেম্বর একটি প্রজাতন্ত্র ঘোষণা করা হয়েছিল। প্রধানমন্ত্রী ইব্রাহিম নাসির রাষ্ট্রপতি হবেন।   ফলাফল    পছন্দ  ভোট % রাজতন্ত্র ৮,৫৫১  ১৮.৭৭ প্রজাতন্ত্র ৩৬,৯৯৭  ৮১.২৩ অবৈধ/খালি ভোট  ২৪৪  – মোট  ৪৫,৭৯২  ১০০ নিবন্ধিত ভোটার/সংগৃহীত  ৪৯,০৫৬ ৯৩.৩৫ সূত্র: Utheemu   তথ্যসূত্র   বিষয়শ্রেণী:রাজতন্ত্রের গণভোট বিষয়শ্রেণী:সাংবিধানিক গণভোট বিষয়শ্রেণী:মালদ্বীপে গণভোট বিষয়শ্রেণী:১৯৬৮-এ মালদ্বীপ বিষয়শ্রেণী:১৯৬৮-এর গণভোট
এডওয়ার্ড গেরশোর ডেভেনপোর্ট (১৮৩৮ - ৪ ডিসেম্বর ১৮৭৪)  একজন ব্রিটিশ কনজারভেটিভ পার্টির রাজনীতিবিদ ছিলেন।  ডেভেনপোর্ট ১৮৭৪ সালে সেন্ট আইভসের জন্য এমপি নির্বাচিত হন, কিন্তু এক বছরেরও কম সময়ের মধ্যে মারা যান।   তথ্যসূত্র   বিষয়শ্রেণী:সেন্ট আইভসের যুক্তরাজ্যের সংসদ সদস্য বিষয়শ্রেণী:১৮৭৪-এ মৃত্যু বিষয়শ্রেণী:১৮৩৮-এ জন্ম বিষয়শ্রেণী:যুক্তরাজ্যের সংসদ সদস্য ১৮৭৪-১৮৮০ বিষয়শ্রেণী:ইংল্যান্ডের নির্বাচনী এলাকা থেকে রক্ষণশীল দল (যুক্তরাজ্য) এর সংসদ সদস্য
জর্জ লেন (জন্ম ১৯৬৪) একজন ব্রিটিশ মানসিক গণনাকারী ও লেখক। তিনি বার্ষিক মাইন্ড স্পোর্টস অলিম্পিয়াডে মানসিক গণনাকারী প্রতিযোগিতায় পাঁচবারের স্বর্ণপদক বিজয়ী,Cerebral athletes play mind games, The Guardian, David Ward, 22 August 2005, retrieved 30 April 2011MSO Results 2013 http://www.msoworld.com/2013-results/  এবং মানসিক গণনাকারী মাত্র পাঁচজন গ্র্যান্ডমাস্টারের একজন,MSO link http://www.boardability.com/game.php?id=mental_calculations  downloaded 13 June 2010 মাইন্ড স্পোর্টস অর্গানাইজেশন কর্তৃক স্বীকৃত। জর্জ বার্ষিক জুনিয়র মেন্টাল ক্যালকুলেশন ওয়ার্ল্ড চ্যাম্পিয়নশিপে একজন নিয়মিত সহায়তাকারী। তিনি দুটি বই লিখেছেন।   তথ্যসূত্র    বহিঃসংযোগ    ক্যালেন্ডার গণনার উপর বক্তৃতা, 2011  বিষয়শ্রেণী:১৯৬৪-এ জন্ম বিষয়শ্রেণী:জীবিত ব্যক্তি বিষয়শ্রেণী:ব্রিটিশ লেখক বিষয়শ্রেণী:মানসিক গণনাকারী